*For tettstedet i Midtre Gauldal i Trøndelag, se Soknedal*
**Sokndal** er den sørligste kommunen i Rogaland og grenser mot Agder. Kommunen grenser i vest mot Eigersund, i nord og øst mot Lund kommune, i sørøst mot Flekkefjord.

Administrasjonssenteret i Sokndal heter Hauge. Sogndalstrand, der Sogndalstrand Amfi ligger, er en del av dette tettstedet.

Sokndal kommune har fire store severdigheter: Sogndalstrand, Ruggesteinen, Blåfjellgruvene og Jøssingfjord. Sistnevnte er opphav til ordet jøssing, som ble verdenskjent under andre verdenskrig.

Sokndal kommune er Norges første medlem av Cittaslow.

Hjørnesteinsbedriften er Titania A/S, som henter ut titanmalm fra et dagbrudd på Hauge. Titan finnes i mineralet ilmenitt, og denne ilmenittforekomsten er blant de største i Europa. Malmen videreforedles på *Kronos Titan* i Fredrikstad.

Natur og geografi
-----------------

Kart over geologien i Dalane og Lista. Rogaland anortosittprovins, tidligere kjent som *Egersundfeltet*, er en 920–932 millioner år gammel formasjon av dypbergarter, som stammer fra 1–8 km dyp. Den inneholder verdifulle mineraler som ilmenitt og apatitt.
Rosslandsguden ble funnet rett utenfor Hauge på 1700-tallet, og er et unikt gudebilde fra førkristen tid. Denne kopien er plassert ved funnstedet. Foto: Jarle Vines 
Hele sørøstre Rogaland innenfor Dalane tilhører den 1 700 km² store Rogaland anortosittprovins, tidligere kjent som «Egersundfeltet». Dette er en magmatittisk formasjon av dypbergarter som også fortsetter utover i Nordsjøen i et tilsvarende stort område. De vanligste bergartene, er de lyse størkningsbergartene anortositt, gabbro-typene noritt og jotunitt, videre de økonomisk interessante apatitt, magnetitt og ilmenitt, samt dypbergarten mangeritt. Apatitt-feltene er rike på fosfor og kjennes på en ekstra frodig vegetasjon.

Mot slutten av dannelsen av det svekonorvegiske grunnfjellskjoldet for 932 millioner år siden, steg masser fra mantelen opp fra inntil 8 km dybde. De eldre, svekonorvegiske gneis- og granittfeltene omkring anortosittformasjonen ble smeltet ned og omdannet under sterk varmepåvirkning til blant annet osumilitt i en 15–30 kilometer bred sone.

Egersund-Ogna-anortositten omkring Egersund består mest av anortositt, og litt noritt i øst. I de mer østlige hovedkroppene med Helleren-anortositten og Åna-Sira-anortositten er forholdet omvendt – lys noritt dominerer over anortiositt. Den todelte Bjerkreim-Sokndal-intrusjonen i nordøst er den yngste, med lag av dypbergarter fra 1–7 km opprinnelig dybde, og forekomster av jotunitt, apatitt, magnetitt og ilmenitt (FeTiO3) både i den nordlige Bjerkreim-delen og den sørlige Sokndal-delen. I sistnevnte utvinner Titania AS ilmenitt til produksjon av titan (Ti). Gruvedriften i Rogaland antrosittprovins har røtter tilbake til 1700-tallet.

De viktigste innsjøene i kommunen er Eiavatnet, Grøsfjellvatnet og Åna.

Politikk
--------

Se også utfyllende artikkel: Kommunestyrevalg i Sokndal.

### Kommunestyrevalget 2023

| Parti | Prosent | Stemmer | Mandater | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Kristelig Folkeparti | 28,9 | +2,7 | 511 | +33 | 6 | +1 | 2 |
| Arbeiderpartiet | 20,0 | −2,0 | 353 | −47 | 4 | −1 | 1 |
| Fremskrittspartiet | 14,0 | +5,0 | 248 | +84 | 3 | +1 | 1 |
| Senterpartiet | 13,2 | +1,4 | 234 | +19 | 3 |  | 1 |
| Høyre | 10,3 | −1,2 | 182 | −27 | 2 |  | 1 |
| Venstre | 10,1 | +3,2 | 179 | +53 | 2 | +1 | 1 |
| Rødt | 3,5 | +3,5 | 61 | +61 | 1 | +1 |  |
| Andre |  | −12,6 |  | −230 |  | −3 |  |
| Valgdeltakelse/Total | 71,4 % | 1 797 | 21 | 7 |
| **Ordfører:** Bjørn-Inge Mydland (Sp) | **Varaordfører:** Evy Silje Olsen Selebø (H) |
| Merknader: Kilde:  |

Tusenårssted
------------

Kommunens tusenårssted er Kultursenteret Hauge gamle skole. Hauge gamle skole ble realitet i 2000 og blir brukt av en rekke forskjellige lag og foreninger, med mange og varierte aktiviteter.

Kjente personer fra Sokndal
---------------------------

* Bendix Prahl (1747–1814), embetsmann og forfatter
* Carl Adolph Dahl (1769–1819), eidsvollsmann
* Tønnes Frøyland (1879–1914), legemisjonær i Kina
* Hans Reidar Holtermann (1895–1966), norsk offiser, «majoren fra Hegra»
* Arthur Holmesland (1910–1973), forlagsmann, direktør i Aschehoug Forlag
* Rolf Johan Lenschow (1928–2014), sivilingeniør, rektor ved Universitetet i Trondheim 1987–1993
* Tønes (Frank Tønnesen) (f. 1972), visesanger og gitarist
* Anne Tønnessen, (f. 1974), fotballspiller, gullmedaljevinner OL i Sydney 2000
* Jonas Andersen Sayed (1997–), norsk politiker (KrF)

Dialekt
-------

* Mann fra Sokndal: Stedsnavn ikke nevnt
* Mann fra Sokndal: Stedsnavn ikke nevnt

Referanser
----------

1. ↑  «Arealstatistikk for Norge». *Kartverket*. 1. januar 2020.
2. 1 2  «09280: Areal (km²), etter region, arealtype, statistikkvariabel og år». *Statistisk sentralbyrå*. 1. januar 2020.
3. ↑  «07459: Alders- og kjønnsfordeling i kommuner, fylker og hele landets befolkning (K) 1986 - 2023». Statistisk sentralbyrå. 21. februar 2023.
4. 1 2  Ivar B. Ramberg, *Landet blir til – Norges geologi*, Norsk Geologisk Forening, Oslo 2006 (2007), side 107–109.
5. ↑  valgresultat.no
6. ↑  «Møte i kommunestyret den 30.10.2023». Sokndal kommune.

Eksterne lenker
---------------

* Offisielt nettsted Rediger på Wikidata

* (en) Sokndal – kategori av bilder, video eller lyd på Commons Rediger på Wikidata
* (no) Sokndal i Store norske leksikon
* (no) Opplevelser i Sokndal kommune Arkivert 20. oktober 2021 hos Wayback Machine.
* (no) Cittaslow

| * v
* d
* r
Rogaland |
| --- |
| Rogaland | 
* Bjerkreim
* Bokn
* Eigersund
* Gjesdal
* Haugesund
* Hjelmeland
* Hå
* Karmøy
* Klepp
* Kvitsøy
* Lund
* Randaberg
* Sandnes
* Sauda
* Sokndal
* Sola
* Stavanger
* Strand
* Suldal
* Time
* Tysvær
* Utsira
* Vindafjord

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** GeoNames **·** Sentralt stedsnavnregister **·** MusicBrainz
 |